ai4bharat/Pralekha huggingface dataset:
पंतप्रधान कार्यालय
ज्येष्ठ रंगकर्मी इब्राहीम अल्काझी यांच्या निधनाबद्दल पंतप्रधानांकडून शोक व्यक्त
नवी दिल्ली, 4 ऑगस्ट 2020
जेष्ठ रंगकर्मी इब्राहीम अल्काझी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
नाटक देशभरात लोकप्रिय आणि सर्वांसाठी उपलब्ध करण्याच्या दृष्टीने इब्राहीम अल्काझी यांनी घेतलेले प्रयत्न कायम सर्वांच्या स्मरणात राहतील. कला आणि संस्कृतीच्या क्षेत्रात त्यांनी दिलेलं योगदान देखील उल्लेखनीय आहे. त्यांच्या निधनाने मला अत्यंत दुःख झाले आहे. त्यांचे कुटुंबिय आणि मित्रपरीवाराप्रती मी माझ्या शोकसंवेदना व्यक्त करतो. ईश्वर त्यांच्या आत्म्याला शांती देवो.” असं पंतप्रधानांनी ट्वीटरवरुन व्यक्त केलेल्या शोकसंदेशात म्हटले आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
जलशक्ती मंत्रालय
पावसाचा अंदाज लक्षात घेऊन पूर परिस्थितीबाबत सूचना
नवी दिल्ली, 17 ऑगस्ट 2020
पावसाचा अंदाज लक्षात घेऊन त्यानुसार केंद्रीय जल आयोगाने विविध राज्यांना मार्गदर्शक सूचना जारी केल्या आहेत-
गुजरात, महाराष्ट्र आणि गोवा –
निम्न माही,निम्न नर्मदा, निम्न तापी आणि दमणगंगा खोऱ्यात पाण्याची पातळी वाढण्याची शक्यता आहे. येत्या 4-5 दिवसात पावसाची शक्यता लक्षात घेऊन नर्मदा, तापी आणि दमणगंगा नद्यांच्या पाणी पातळीत झपाट्याने वाढ होण्याची शक्यता आहे. पावसाचा व्यक्त केलेला अंदाज लक्षात घेता वलसाड जिल्ह्यातल्या मधुबन धरणात पाण्याचा प्रचंड ओघ येण्याची शक्यता आहे. सध्या हे धरण 67.09%.भरले आहे. यासंदर्भात परिस्थितीवर लक्ष ठेण्यात येत असून धरणाच्या पाणी साठ्यात वाढ झाल्यामुळे पाण्याचा विसर्ग करावा लागल्यास दमण या केंद्र शासित प्रदेशासह संबंधित जिल्ह्यांना त्याची आधी सूचना देऊन आणि योग्य ती काळजी घेऊनच हा विसर्ग केला जाईल.
या भागातली माही नदीवरचे कडाना धरण,पानाम नदीवरचे पानाम धरण,नर्मदा नदीवरचे सरदार सरोवर धरण, तापी नदीवरचे उकाई धरण यासारखी इतर धरणेही मोठ्या प्रमाणात भरण्याची शक्यता आहे.महाराष्ट्राच्या जळगाव जिल्ह्यातल्या हतनूर धरणात आज रात्री पर्यंत 1505 क्युमेक पाणी तर उकाई धरणात उद्या सकाळ पर्यंत 3703 क्युमेक पाणी येण्याची शक्यता आहे. त्यांच्या पाणलोट क्षेत्रात अतिशय मुसळधार पावसाचा अंदाज असल्याने अचानक पाण्याचा लोंढा वाढण्याची शक्यता आहे. याचे मानक संचालन पद्धतीनुसार आणि नियमानुसार संबंधीत सर्व जिल्ह्यांना योग्य वेळेत सूचना देऊन नियमन करावे.
किमान 1-2 दिवस अतिशय मुसळधार पाऊस राहण्याची शक्यता असल्याने गोवा आणि महाराष्ट्राच्या पश्चिम किनाऱ्यावर तापी आणि ताद्री दरम्यानच्या पश्चिमेला वाहणाऱ्या नद्यांच्या पाणी पातळीत वाढ होण्याची शक्यता आहे. या भागातले रस्ते आणि रेल्वे पूल पाण्याखाली जाण्याची शक्यता असल्याने आवश्यक खबरदारी घेण्यात यावी. दुर्घटना टाळण्यासाठी रस्ते आणि रेल्वे वाहतूक नियंत्रित करण्याबाबतही काळजी घेण्यात यावी.M.Chopade/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशांकडे उपलब्ध असलेल्या कोविड-19 लसींची अद्ययावत माहिती
राज्ये/ केंद्रशासित प्रदेशांना लसींच्या 182.79 कोटींपेक्षा जास्त मात्रा पुरवण्यात आल्या.
राज्ये/ केंद्रशासित प्रदेशांकडे शिल्लक आणि वापर न झालेल्या 17.38 कोटींपेक्षा जास्त मात्रा अद्यापही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,82,79,40,230
|
|
BALANCE AVAILABLE
|
|
17,38,21,446
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 182 कोटी 79 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 17 कोटी 38 लाखांहून अधिक  मात्रा, अजूनही शिल्लक आहेत.
आरोग्य आणि कुटुंब कल्याण मंत्रालय
कोविड-19 विषयक ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 176.52 कोटी लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 1,48,359 आहे
उपचाराधीन रुग्णांचे प्रमाण 0.35% आहे
रुग्ण बरे होण्याचा दर सध्या 98.46% आहे.
गेल्या 24 तासात 30,009 रुग्ण बरे, त्यामुळे बरे झालेल्या रुग्णांची संख्या वाढून 4,22,19,896 वर
गेल्या 24 तासात 14,148 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 76.35 कोटी चाचण्या करण्यात आल्या. गेल्या 24 तासात 11,55,147 चाचण्या करण्यात आल्या
संरक्षण मंत्रालय
केंद्रीय मंत्रिमंडळाच्या सुरक्षाविषयक समितीची एचएएलकडून भारतीय हवाई दलासाठी  आणि लष्करासाठी  अशी 15 हलकी लढाऊ हेलिकॉप्टर्स  मर्यादित शृंखला उत्पादनाच्या  खरेदीला मंजुरी
नवी दिल्ली येथे 30 मार्च 2022 रोजी पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या सुरक्षाविषयक समितीची  बैठक झाली.या समितीने 377 कोटी रुपयांच्या पायाभूत सुविधांच्या मंजुरीसह 3,887 कोटी रुपये किंमतीच्या 15 हलकी लढाऊ हेलिकॉप्टर्स  मर्यादित शृंखला उत्पादनाच्या खरेदीला मंजुरी दिली.
हलकी लढाऊ हेलिकॉप्टर्स  मर्यादित शृंखला उत्पादन हे स्वदेशी बनावटीचे, विकसित आणि उत्पादित केलेले अत्याधुनिक लढाऊ हेलिकॉप्टर आहे. यात सुमारे मूल्यानुसार 45% स्वदेशी सामग्री असून त्यात उत्तरोत्तर वाढ करून ती 55% पेक्षा जास्त करण्यात येईल.आवश्यक चपळाई , कुशलता, विस्तारित श्रेणी, अधिक उंचीवरील चोवीस तास कामगिरी, युद्धकाळात शोध आणि बचाव कार्याची  भूमिका पार पाडण्यासाठी सर्व हवामान स्थितीत लढाऊ क्षमता यांनी हे हेलिकॉप्टर सुसज्ज असून शत्रूच्या हवाई संरक्षणाचा नाश , बंडखोरीविरोधातील मोहीम, संथ गतीने चालणारे विमान आणि दूरस्थ यंत्रणेद्वारे संचालित विमानाविरोधात ,अधिक उंचीवरील शत्रूच्या चौक्या उध्वस्त करण्याची मोहीम, जंगल आणि शहरी भागातील बंडखोरी विरोधी अभियान यासह भूदलाला पाठबळ आणि भारतीय हवाई दल आणि भारतीय सैन्याच्या कार्यान्वयन गरजा पूर्ण करण्यासाठी हे हेलिकॉप्टर एक उत्तम साधन आहे.
कमी दृश्यमानता, आवाज, रडार आणि आय सिग्नेचर आणि विमान पाडण्याची पात्रता यांसारख्या अत्याधुनिक तंत्रज्ञान आणि गोपनीय वैशिष्ट्यांनी सुसज्ज प्रणाली या हेलिकॉप्टर्समध्ये असून आगामी 3 ते 4 दशकांमध्ये निर्माण होणाऱ्या गरजा पूर्ण करणार्या लढाऊ हेलिकॉप्टर्सच्या तैनातीच्या दृष्टीने चांगली टिकावी या अनुषंगाने हलक्या लढाऊ हेलिकॉप्टर्समध्ये मध्ये ही वैशिष्ट्ये एकत्रित केली आहेत. ग्लास कॉकपिट आणि कंपोझिट एअरफ्रेम स्ट्रक्चर यासारख्या अनेक महत्त्वाच्या विमान वाहतूक तंत्रज्ञानाचे स्वदेशीकरण करण्यात आले आहे. भविष्यातील शृंखला उत्पादन आवृत्तीमध्ये पुढील आधुनिक आणि स्वदेशी प्रणालींचा समावेश असेल.
पर्यावरण, वन एवं जलवायु परिवर्तन मंत्रालय
केंद्रीय पर्यावरण मंत्री भूपेंद्र यादव यांनी हवामान बदलाविषयी ब्रिक्स उच्च स्तरीय बैठकीला केले संबोधित
केंद्रीय पर्यावरण, वन आणि हवामान बदल मंत्री भूपेंद्र यादव यांनी हवामान बदलाविषयी ब्रिक्स उच्च स्तरीय बैठकीमध्ये दुरदृष्य प्रणालीद्वारे भाग घेतला. 13 मे, 2022 रोजी झालेल्या या बैठकीत बोलताना भूपेंद्र यादव म्हणाले, हवामान बदलाविषयी एकत्रित येवून चर्चा करण्यासाठी, कार्बन उत्सर्जन कमी करणे, अनुकूल परिवर्तन आणि विकास साध्य करण्यासाठी शाश्वत पुनर्प्राप्तीचे धोरण यासाठी मंचाची समर्पकता त्यांनी अधोरेखित केली.
चीनचे पर्यावरणशास्त्र आणि पर्यावरण मंत्री हुआंग रूनक्यू यांच्या अध्यक्षतेखाली झालेल्या या बैठकीला ब्राझिल, रशिया, भारत आणि दक्षिण अफ्रिका या बिक्समधील देशांच्या पर्यावरण खात्यांचे मंत्री उपस्थित होते.
केंद्रीय मंत्र्यांनी आपल्या भाषणामध्ये वस्तूंचा सजगतेने वापर करणे आणि कचरा कमी करणे यावर आधारित शाश्वत जीवनशैलीला प्रोत्साहन देण्यासह हवामान बदलासंबंधी भारताची वचनबद्धता अधोरेखित केली. पंतप्रधान नरेंद्र मोदी यांच्या दूरदर्शी नेतृत्वाखाली भारत आज नवीकरणीय ऊर्जा, शाश्वत अधिवास, अतिरिक्त जंगले आणि वृक्ष आच्छादनाच्या माध्यमातून कार्बन सिंकची निर्मिती, शाश्वत वाहतूक, ई-गतिशीलता, हवामान वचनबद्धतेसाठी खाजगी क्षेत्राला प्रोत्साहन देणे यासाठी अनेक ठोस पावले सरकार उचलत आहे, हे सांगताना त्यांनी विविध उदाहरणे दिली.
भारताने हरितगृह वायू उत्सर्जन आणि आर्थिक विकास परस्परापासून विलग करणे कसे जारी ठेवले आहे, याचा उल्लेख यादव यांनी केला.तसेच विकसनशील देशांकडून हवामानविषयक महत्वाकांक्षी निर्णयांची अंमलबजावणी ही यूएनएफसीसीसी आणि पॅरिस करारानुसार अनिवार्य केलेल्या हवामान विषयक बाबींसाठी पुरेसे वित्तीय पाठबळ, तंत्रज्ञान हस्तांतरण,अंमलबजावणीसाठी सहाय्य यावर अवलंबून आहे, असे सांगितले.
ब्रिक्स पर्यावरण मंत्र्यांनी हवामान बदलावरील सहकार्य मजबूत करण्यासाठी आणि सहयोगाची व्याप्ती अधिक वाढवून ती सखोल करण्यासाठी कटिबद्ध असल्याचे स्पष्ट केले. यापुढे देशांनी पर्यावरण आणि हवामान बदलाच्या क्षेत्रामध्ये धोरणात्मक देवाण-घेवाण आणि सहकार्य करण्याचे मान्य केले. या प्रसंगी एक संयुक्त निवेदनही जारी करण्यात आले.
नवीन आणि नवीकरणीय ऊर्जा मंत्रालय
छतावरील सौर उर्जा प्रकल्पांसाठी आयआरईडीए आणि गोवा शिपयार्ड लि यांच्यात सामंजस्य करार
इंडियन रिन्युएबल एनर्जी डेव्हलपमेंट एजन्सी लिमिटेडने  आज गोवा शिपयार्ड लिमिटेड  सोबत छतावर सौर उर्जा प्रकल्प उभारण्यासाठी तांत्रिक-आर्थिक कौशल्य प्रदान करण्यासाठी सामंजस्य करारावर स्वाक्षरी केली. या दोन्ही कंपन्या अनुक्रमे नवीन आणि नवीकरणीय ऊर्जा मंत्रालय आणि संरक्षण मंत्रालयाच्या अंतर्गत सार्वजनिक कंपन्या आहेत.
या सामंजस्य करारावर आयआरईडीएचे अध्यक्ष आणि व्यवस्थापकीय संचालक प्रदिप कुमार दास, आणि जीएसएलचे मुख्य व्यवस्थापकीय संचालक कमोडोर भारतभूषण नागपाल,यांनी वरिष्ठ अधिकाऱ्यांच्या उपस्थितीत स्वाक्षरी केली.
या सामंजस्य कराराअंतर्गत, आयआरईडीए गोवा शिपयार्ड लिमिटेडला गोव्यातील वास्को द गामा, येथे कंपनीच्या मुख्यालयात छतावर सौर ऊर्जा प्रकल्प उभारण्यासाठी मदत करेल. आंतरराष्ट्रीय स्तरावर स्वीकृत पर्यावरण आणि सामाजिक मानकांनुसार सौर आणि अन्य नवीकरणीय प्रकल्पांसाठी आयआरईडीए आपले तंत्रज्ञान-व्यावसायिक कौशल्य जीएसएलला पुरवेल. मुख्यालयाच्या इमारतीच्या छतावर सौर ऊर्जा प्रकल्प उभारल्यानंतर, जीएसएलला विजेवर होणारा खर्च आणि कार्बन उत्सर्जन कमी करता येईल.
या सहकार्याबाबत बोलताना आयआरईडीएचे व्यवस्थापकीय संचालक प्रदिप कुमार दास म्हणाले, "स्वच्छ ऊर्जा उपायाचा अवलंब करण्याच्या जीएसएलच्या प्रयत्नांमध्ये भागीदारी करताना आम्हाला आनंद होत आहे. या भागीदारीतून दोन्ही कंपन्यांच्या कौशल्याचा फायदा घेऊन चांगल्या पद्धती पुढे येतील आणि हरित ऊर्जेच्या माध्यमातून देशाच्या शाश्वत विकासासाठी पंतप्रधानांच्या संकल्पनेला चालना देता येईल. 2022 च्या अखेरीस छतावरील सौर ऊर्जेद्वारे 40 गिगावॅट सौर उर्जेचे उत्पादन करण्याचे भारत सरकारचे उद्दिष्ट आहे आणि या सहकार्यामुळे केंद्र सरकारने ठरवून दिलेली उद्दिष्टे पूर्ण करण्यास मदत होईल.
नवीकरण ऊर्जा क्षेत्राची वाढती मागणी पूर्ण करण्यासाठी, आयआरईडीएने दीड वर्षांपूर्वी एक समर्पित व्यवसाय विकास आणि सल्लागार विभाग स्थापन केला होता. या नवीन विभागांतर्गत,नवीकरणीय ऊर्जा आणि ऊर्जा संक्रमणाच्या विकासकांसाठी सल्ला विषयक सेवा प्रदान करण्यासाठी आयआरईडीएने गेल्या 14 महिन्यांत स्वाक्षरी केलेला हा सातवा सामंजस्य करार आहे. याआधी, आयआरईडीएने SJVN, NHPC, TANGEDCO, NEEPCO, BVFCL आणि THDCIL सोबत हरित ऊर्जा प्रकल्पांसाठी तंत्रज्ञान-आर्थिक विषयक मार्गदर्शन करण्यासाठी सामंजस्य करार केले होते.
नवीकरण ऊर्जा क्षेत्राच्या सर्वांगीण वाढीसाठी आयआरईडीए इतर सार्वजनिक उपक्रम आणि खाजगी संस्थांना सल्ला विषयक सेवा पुरवण्यास उत्सुक आहे
युवा व्यवहार आणि क्रीडा मंत्रालय
केंद्रीय क्रीडा आणि युवक व्यवहार मंत्री अनुराग ठाकूर यांनी आज अमृतसर येथील गुरु नानक देव विद्यापीठातील खेळाडूंचा केला सत्कार
देशात मजबूत क्रीडा संस्कृतीचा पाया विद्यापीठेच घालतात: अनुराग ठाकूर
नवी दिल्ली, 20 सप्टेंबर 2022
माहिती आणि प्रसारण तसेच केंद्रीय क्रीडा आणि युवा व्यवहार मंत्री अनुराग ठाकूर यांनी आज अमृतसरमध्ये गुरु नानक देव विद्यापीठाच्या खेळाडूंना पुरस्काराने सन्मानित केले. या खेळाडूंमध्ये 25 आंतरराष्ट्रीय खेळाडू, खेलो इंडिया युनिव्हर्सिटी गेम्स, अखिल भारतीय आंतर-विद्यापीठ अजिंक्यपद स्पर्धा आणि खेलो इंडिया युथ गेम्समधील यशस्वी खेळाडूंचा समावेश आहे. विद्यापीठात आयोजित या 52 व्या वार्षिक क्रीडा पारितोषिक वितरण समारंभात 2 कोटी रुपयांहून अधिक रोख बक्षिसे आणि करंडक देण्यात आले. आंतरराष्ट्रीय, खेलो इंडिया आणि अखिल भारतीय आंतर-विद्यापीठ स्तरावर विविध क्रीडा शाखांमध्ये विद्यापीठाला नावलौकिक मिळवून देणाऱ्या महाविद्यालयांनाही पुरस्कार मिळाले.
अनुराग ठाकूर हे कार्यक्रमाचे प्रमुख पाहुणे होते. प्रतिष्ठित गुरू नानक देव विद्यापीठ हे देशातील प्रमुख क्रीडा विद्यापीठांपैकी एक आहे, असे ते उपस्थितांना मार्गदर्शन करताना म्हणाले. जेव्हा आपण क्रीडा संस्कृती विकसित करण्याबद्दल बोलतो, तेव्हा अशी विद्यापीठेच ती संस्कृती घडवण्यासाठी पाया घालतात, असे त्यांनी सांगितले. गुरु नानक देव विद्यापीठाची प्रतिष्ठा पुरेशी बोलकी आहे कारण प्रतिष्ठित मौलाना अबुल कलाम आझाद करंडक या विद्यापीठाने विक्रमी 23 वेळा जिंकला आहे. केवळ हा करंडकच नाही तर या विद्यापीठाने 34 अर्जुन, 2 द्रोणाचार्य आणि 6 पद्मश्री पुरस्कार विजेते देखील तयार केले आहेत, अशी माहिती त्यांनी दिली. महिला खेळाडूंवर लक्ष केंद्रित करून, युवा व्यवहार आणि क्रीडा मंत्रालय समर्पित खेलो इंडिया महिला लीग आयोजित करत आहे. हॉकी, तिरंदाजी, भारोत्तालन, सायकलिंग, मुष्टीयुद्ध, जलतरण, कुस्ती, व्हॉलीबॉल आणि ज्युडो या नऊ क्रीडा प्रकारात होणाऱ्या या स्पर्धेत 23 हजारांहून अधिक महिला खेळाडू सहभागी होणार आहेत, असे त्यांनी सांगितले.
गुरु नानक देव विद्यापीठ आणि महाविद्यालयांनी क्रीडा क्षेत्रात केलेल्या कार्याचे कौतुक करताना ठाकूर म्हणाले की, खेलो इंडिया युनिव्हर्सिटी गेम्समध्ये या विद्यापीठाने 14 सुवर्ण पदकांसह 42 पदके मिळवत अत्यंत गौरवास्पद असे चौथे स्थान पटकावले. सरकारचा दृष्टीकोन नागरिक केंद्रित आहे आणि आम्हाला सर्व नागरिकांच्या जीवनात सुलभता आणायची आहे, असेही त्यांनी सांगितले.
संपूर्ण देशात क्रीडा संस्कृती विकसित करणे आवश्यक आहे आणि सरकार त्यासाठी कटिबद्ध आहे. क्रीडा सुविधांसाठी सर्व प्रकारची मदत करू असे आश्वासन त्यांनी दिले.
R.Aghor /P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
माहिती आणि प्रसारण मंत्रालय
दूरदर्शनच्या 8 स्टूडीओ मधे व्हिडिओ वॉल आणि दिल्ली दूरदर्शन केंद्रात अर्थ स्टेशनचे प्रकाश जावडेकर यांच्या हस्ते उद्घाटन
कार्यक्रमांचा दर्जा अधिक उंचावण्यासाठी दूरदर्शन करिता लवकरच सर्जनशील प्रमुख – प्रकाश जावडेकर
नवी दिल्ली, 25 जुलै 2019
दूरदर्शनच्या 8 स्टूडीओ मधे व्हिडिओ वॉल आणि दिल्ली दूरदर्शन केंद्रात अर्थ स्टेशनचे केंद्रीय मंत्री प्रकाश जावडेकर यांच्या हस्ते आज उद्घाटन झाले.
प्रेक्षकांना कार्यक्रमाचा उत्तम दर्जा अनुभवण्याच्या दृष्टीने व्हिडीओ वॉलचे महत्व जावडेकर यांनी अधोरेखित केले. माहिती आणि प्रसारण मंत्रालयाच्या तीन वर्षाच्या कृती आराखड्याअंतर्गत, दूरदर्शनच्या पायाभूत संरचनेच्या आधुनिकीकरणासाठी सहाय्य करण्यात येत असल्याचे त्यांनी सांगितले. व्हिडीओ वॉल आणि स्पेक्ट्रम सक्षम उपग्रह साधन म्हणजे त्या दृष्टीने टाकलेले एक पाऊल असल्याचे ते म्हणाले. दूरदर्शनच्या भूमिकेची प्रशंसा करताना,दूरदर्शन म्हणजे विश्वासार्हता असे समीकरणच असल्याचे ते म्हणाले.
डीडी फ्री डिशचा सध्याचा 3.25 कोटी घरापर्यंत असलेला विस्तार आणखी व्यापक करून तो 5 कोटी घरापर्यंत करण्याच्या दृष्टीने काम करण्याचे आवाहन त्यांनी उपस्थित अधिकाऱ्यांना केले. कार्यक्रमाना अधिक चालना देण्यासाठी आणि अधिक दर्जेदार आशयघन निर्मितीसाठी लवकरच दूरदर्शन करिता सर्जनशील प्रमुख नेमणार असल्याचे ते म्हणाले.
दूरदर्शन आणि आकाशवाणीने देशाच्या कानाकोपऱ्यापर्यंत दर्जेदार सेवा पुरवावी यासाठी आवश्यक ते सर्व सहाय्य करण्यासाठी सरकार कटीबद्ध असल्याचे माहिती आणि प्रसारण सचिव अमित खरे यांनी सांगितले.
प्रसार भारतीचे अध्यक्ष ए सूर्यप्रकाश यांनी दूरदर्शनच्या प्रयत्नांची प्रशंसा केली आणि सरकारच्या योजनांची माहिती जनतेपर्यंत पोहोचवणाऱ्या प्रभावी कार्यक्रमांची निर्मिती दूरदर्शनने नजीकच्या काळात केल्याचे त्यांनी सांगितले.
माहिती आणि प्रसारण मंत्रालयाच्या तीन वर्षाच्या कृती आराखड्याअंतर्गत बसवण्यात आलेल्या या व्हिडीओ वॉलसाठी 10.75 कोटी रुपयांचा खर्च आला आहे.
स्पेक्ट्रम सक्षम तंत्रज्ञानावर आधारित अर्थ स्टेशनमुळे त्याच बेंडवीडथमधे वाहिन्यांची संख्या दुप्पट करण्याची क्षमता प्राप्त होणार आहे.
अर्थ स्टेशन पूर्वपीठीका-
दिल्ली दूरदर्शन केंद्राच्या 9 वाहिन्यांच्या उपग्रह अपलिंक सुविधेला अर्थ स्टेशन असे संबोधले जाते.2007 मधे ही सुविधा कार्यान्वित करण्यात आली.
B.Gokhale/N.Chitale/P.Malandkar
(Visitor Counter : 280
संरक्षण मंत्रालय
भारतीय हवाई दल प्रमुखांची श्रीलंकेला भेट
हवाई दल प्रमुख  एअर चीफ मार्शल व्ही आर चौधरी, आज श्रीलंकेच्या चार दिवसांच्या अधिकृत दौऱ्यावर रवाना झाले. या दौऱ्यात हवाई दल प्रमुख, श्रीलंकेचे राष्ट्रपती, श्रीलंकेचे पंतप्रधान, श्रीलंकेचे संरक्षणमंत्री, श्रीलंकेचे हवाई दल प्रमुख, श्रीलंकेचे हवाई दल, लष्कर आणि नौदलाचे कमांडर आणि संरक्षण सचिवांना भेटणार आहेत.
हवाई दल प्रमुख  एअर चीफ मार्शल व्ही आर चौधरी, श्रीलंकेच्या हवाई दलाचे कमांडर एअर मार्शल एस के पाथिराना यांच्या निमंत्रणावरून श्रीलंकेला भेट देत आहेत. या भेटीदरम्यान ते, श्रीलंकेतील राष्ट्रीय संरक्षण महाविद्यालयातील प्रशिक्षणार्थी अधिकाऱ्यांशी संवाद साधतील आणि श्रीलंकेच्या हवाई दल अकादमीला भेट देतील. हवाई दल प्रमुखांच्या या भेटीमुळे दोन्ही देशांमधील विद्यमान व्यावसायिक संबंध आणि परस्पर सहकार्य वृद्धिंगत होईल.
वाणिज्य आणि उदयोग मंत्रालय
सेवा क्षेत्रासाठी ‘ब्रँड इंडिया’ विकसित करावा-पियुष गोयल
सेवा क्षेत्राचे भारतीय अर्थव्यवस्थेत तीन ट्रिलियन अमेरिकन डॉलरचे योगदान
नवी दिल्ली, 5 नोव्हेंबर 2019
केंद्रीय वाणिज्य, उद्योग आणि रेल्वे मंत्री पियुष गोयल यांनी 12 महत्वपूर्ण सेवा क्षेत्रांना प्रोत्साहन देण्यासाठी ‘ब्रँड इंडिया’ विकसित करण्यात येईल असे सांगितले. वाणिज्य आणि उद्योग मंत्रालय सेवा क्षेत्रातील विविध विभागांना राज्यांच्या भागीदारीच्या माध्यमातून प्रोत्साहन देईल, आणि या विभागांचा विकास आणि विस्तार होऊन हे विभाग भारतीय अर्थव्यवस्थेत अधिक मोलाचे योगदान देतील असेही त्यांनी सांगितले. 5 ट्रिलियन डॉलर्सची भारतीय अर्थव्यवस्था साकार करताना या क्षेत्राचे योगदान 3 ट्रिलियन डॉलर असेल असे त्यांनी स्पष्ट केले.
येत्या 26 ते 28 नोव्हेंबर 2019 दरम्यान बेंगळुरु येथे होणाऱ्या पाचव्या जागतिक सेवा प्रदर्शनच्या पूर्व माहिती देणाऱ्या कार्यक्रमात ते आज नवी दिल्लीत बोलत होते. या प्रदर्शनासाठी उत्तर प्रदेशही भागीदार असणार आहे.
भारतातील सेवा क्षेत्राला संघटित पद्धतीने सामोर ठेवण्यात भारतीय उद्योग महासंघ आणि निर्यात प्रोत्साहन परिषदेचे प्रयत्न कौतुकास्पद असल्याचेही ते म्हणाले. पर्यटन, आरोग्य सुविधा आणि शिक्षण आदी क्षेत्र गुंतवणुकीला आकर्षित करतील आणि नवीन रोजगारांची निर्मिती होईल असे त्यांनी सांगितले. सेवा क्षेत्रातील प्रचंड क्षमतेचा अद्याप वापर झालेला नसून या क्षेत्रात मोठ्या प्रमाणावर रोजगार निर्मितीची तसेच नागरिकांचे जीवनमान सुधारण्याचीही क्षमता आहे असेही त्यांनी स्पष्ट केले.
B.Gokhale/J.Patankar/P.Malandkar
(Visitor Counter : 74
अर्थ मंत्रालय
पश्चिम बंगालच्या अर्थविषयक सरकारी सुधारणांसाठी असलेल्या डिजिटल मंचांना प्रोत्साहन देण्यासाठी आशियाई विकास बँक आणि भारत सरकार यांच्यात 50 दशलक्ष अमेरिकी डॉलर्सच्या कर्जाचा करार
नवी दिल्ली , 2 डिसेंबर 2020
पश्चिम बंगाल राज्यात अधिक आर्थिक बचतीचे उद्दिष्ट गाठणे, अर्थविषयक निर्णयांची माहिती जनतेपर्यंत पोहोचविणे तसेच आर्थिक सेवांच्या वितरणाचा दर्जा सुधारणे या उद्देशाने आर्थिक व्यवस्थापनाची प्रक्रिया आणि व्यवहारांची कार्यपद्धती सुधारण्यासाठी आणि एडीबी अर्थात आशियाई विकास बँक आणि भारत सरकार यांच्यातील 50 मिलियन डॉलर्सच्या धोरणाधारित कर्ज करारावर आज नवी दिल्ली इथे स्वाक्षऱ्या झाल्या.
पश्चिम बंगाल राज्याच्या या सार्वजनिक अर्थ व्यवस्थापन आणि गुंतवणूक उपक्रमासाठी केंद्रीय अर्थ मंत्रालयाच्या आर्थिक व्यवहार विभागाचे अतिरिक्त सचिव डॉ. सी.एस. महापात्रा यांनी भारत सरकारतर्फे तर आशियाई विकास बँकेच्या भारतातील निवासी अभियानासाठीचे राष्ट्रीय संचालक ताकिओ कोनिशी यांनी आशियाई विकास बॅंकेतर्फे करारावर स्वाक्षऱ्या केल्या.
या उपक्रमाद्वारे संपूर्ण ई- सरकारी दृष्टिकोन स्वीकारून राज्याच्या आर्थिक आणि माहिती प्रणालींचे एकत्रीकरण झाल्यामुळे राज्यातील सार्वजनिक सेवांचे वितरण सुधारण्यास मदत होईल तसेच आर्थिक बचतीला चालना मिळेल आणि त्यामुळे राज्याच्या वाढीला चालना देणारा विकासात्मक अर्थपुरवठा वाढविण्यासाठी मदत होईल असे डॉ.महापात्रा यांनी सांगितले.
ई-सरकारी मंचांच्या अंतर्गत कार्यान्वयनाला पाठबळ मिळाल्यामुळे हा उपक्रम निवृत्तीवेतन तसेच भविष्य निर्वाह निधीसारख्या सामाजिक सुरक्षा योजनांचे फायदे जनतेला सुरळीतपणे मिळण्यास तसेच माहिती लिंगभेद विरहित आणि एकत्रितपणे मिळणे, कर भरणा आणि महसूल संकलन प्रक्रिया सुलभ करणे सुनिश्चित करेल, असे मत कोनिशी यांनी यावेळी व्यक्त केले.
क्षमता बांधणी, आयएफएमएस अर्थात एकात्मिक आर्थिक व्यवस्थापनातील सुधारणा आणि सुधारणांच्या कार्यकक्षेतील सामाजिक आणि लिंगभेद विषयक दृष्टीकोनांच्या एकत्रीकरणाची दृढता वाढविण्यासाठी या कर्जासोबत 3.5 लाख डॉलर्सचे तंत्रज्ञानविषयक मदत अनुदान देखील देण्याचा प्रस्ताव आहे.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
आरोग्य आणि कुटुंब कल्याण मंत्रालय
कोविड -19 ची अद्ययावत स्थिती
देशव्यापी लसीकरण मोहिमेअंतर्गत आत्तापर्यंत लसीच्या 41.18 कोटी मात्रा देण्यात आल्या.
आत्तापर्यंत देशभरात एकूण 3,03,53,710 रुग्ण बरे झाले.
रुग्ण बरे होण्याचा दर 97.37% पर्यंत वाढला
गेल्या 24 तासांत 45,254 रुग्ण बरे झाले
गेल्या 24 तासांत भारतात 30,093 नवीन रुग्णांची नोंद झाली आहे; गेल्या 125 दिवसातील नीचांक
भारतातील सक्रिय रुग्णसंख्या सध्या 4,06,130 आहे; 117 दिवसात सर्वात कमी
एकूण रुग्णसंख्येच्या 1.30% सक्रिय रुग्ण
साप्ताहिक पॉझिटिव्हिटी दर 5% पेक्षा कमी आहे, सध्या 2.06%
रोजचा पॉझिटिव्हिटी दर 1.68% वर आहे, 29 दिवस सलग 3% पेक्षा कमी
चाचणी क्षमता मोठ्या प्रमाणात वाढली - एकूण 44.73 कोटी चाचण्या घेण्यात आल्या
भूविज्ञान मंत्रालय
केंद्रीय मंत्री डॉ जितेंद्र सिंह यांच्या हस्ते भारतातील पहिल्या ‘ओपन रॉक’ संग्रहालयाचे उद्घाटन, देशातील विविध भागात 3.3 अब्ज वर्षांपासून ते 55 दशलक्ष वर्षे जुन्या असलेल्या 33 विविध प्रकारच्या खडकांचे संग्रहालयात प्रदर्शन
आजच्या ज्ञान-आधारित अर्थव्यवस्थांमध्ये “बिग अर्थ डेटा’ ला धोरणात्मक महत्त्व असून भारत या नव्या सुविधेचा सक्षमतेने वापर करत आहे- जितेंद्र सिंह
नवी दिल्ली, 6 जानेवारी 2022
केंद्रीय विज्ञान आणि तंत्रज्ञान तसेच पृथ्वी विज्ञान मंत्री डॉ जितेंद्र सिंह सध्या दोन दिवसांच्या हैदराबाद दौऱ्यावर गेले असून आज त्यांच्या हस्ते हैदराबाद इथे देशातील पहिल्याच, ‘ओपन रॉक’ म्हणजेच खुल्या खडक संग्रहालयाचे उद्घाटन झाले. त्यानंतर, डॉ सिंह यांनी सीएसआयआर- राष्ट्रीय भू-भौतिक संशोधन संस्थेत आयोजित कार्यक्रमात, हैदराबाद इथल्या वैज्ञानिकांसमोर भाषण केले.
सर्वसामान्य लोकांना, माहिती नसलेल्या अनेक गोष्टींविषयी त्यांना शिक्षित करण्यासाठी आणि त्यांच्या ज्ञानात भर घालण्यासाठी हे विशेष संग्रहालय स्थापन करण्यात आले आहे, य संग्रहालयात, देशाच्या विविध भागातून आणलेले 35 प्रकारचे खडक असून, पृथ्वीच्या इतिहातील त्यांचे वय 55 दशलक्ष वर्षे ते 3.3 अब्ज वर्षे इतक्या काळातले आहे. तसेच, यातले काही खडक, पृथ्वीच्या गर्भात 175 किमी खोलवरचे आहेत तर काही पृथ्वीच्या पृष्ठभागावरील आहेत.
यावेळी,वैज्ञानिकांशी संवाद साधतांना डॉ जितेंद्र सिंह म्हणाले की.आजच्या ज्ञान-आधारित अर्थव्यवस्थांमध्ये, “बिग अर्थ डेटा” म्हणजे पृथ्वीशी संबंधित माहिती आणि आकडेवारीला अत्यंत महत्त्व आले असून, या आघाडीवर, भारत देखील मोठे योगदान देत आहे. पृथ्वी विज्ञानात भारताने केलेल्या प्रगतीचा त्यांनी उल्लेख केला. नव्या भारतात, आत्मनिर्भर होण्यासाठी भू-विज्ञानाची देशाला मोठी मदत मिळत आहे, असेही त्यांनी यावेळी सांगितले.
विज्ञानाची अभिनव प्रयोगांशी सांगड घतली तर सर्वसामान्य माणसांचे आयुष्य अधिक सुकर आणि सुखकर करता येईल, असे सांगत वैज्ञानिकांनी यासाठी चाकोरीबाहेरचा विचार करण्याची पद्धत अवलंबवावी, जेणेकरुन, सर्वसामान्य लोकांच्या समस्या विज्ञानाच्या मदतीने सोडवता येतील, असे आवाहन त्यांनी केले.
यावेळी, जितेंद्र सिंह यांच्या हस्ते, लखनौ आणि देहरादून शहरांसाठी भूकंप धोका मापन नकाशाचेही प्रकाशन करण्यात आले.
हे दोन्ही नकाशे उत्तर प्रदेश आणि उत्तरखंडच्या राज्य आपत्ती व्यवस्थापन प्राधिकारणाला देण्यात आले आहेत.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 230
पंतप्रधान कार्यालय
प्रख्यात यक्षगान पार्श्वगायक बलिपा नारायण भागवत यांच्या निधनाबद्दल पंतप्रधानांनी व्यक्त केला शोक
नवी दिल्ली, 17 फेब्रुवारी 2023
पंतप्रधान नरेंद्र मोदी यांनी प्रख्यात यक्षगान पार्श्वगायक बलिपा नारायण भागवत यांच्या निधनाबद्दल तीव्र शोक व्यक्त केला आहे.
एका ट्विटमध्ये पंतप्रधान म्हणाले;
"श्री बलिपा नारायण भागवत यांनी सांस्कृतिक जगात आपला ठसा उमटवला. त्यांनी यक्षगान पार्श्वगायनासाठी आपले जीवन समर्पित केले, त्यांच्या अनुकरणीय शैलीसाठी त्यांचे कौतुक केले गेले. त्यांच्या कार्याची येत्या पिढ्यांकडून प्रशंसा केली जाईल. त्यांच्या निधनाने दुःख झाले आहे. त्यांच्या कुटुंबाविषयी संवेदना. ओम शांती."
S.Bedekar/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी यांनी लाल किल्ल्यावरील आपल्या भाषणातल्या घोषणांच्या अनुषंगाने आढावा घेण्यासाठी घेतली महत्त्वपूर्ण बैठक
पंतप्रधान नरेंद्र मोदी यांनी स्वातंत्र्यदिनी केलेल्या भाषणात गरीब आणि मध्यमवर्गीयांच्या घरांसाठी परवडणाऱ्या दरात कर्ज सुनिश्चित करण्याचा उल्लेख केला होता. या घोषणेच्या अनुषंगाने पंतप्रधानांनी या घोषणेची अंमलबजावणी करण्यासंदर्भातल्या तयारीचा आढावा घेतला.
पंतप्रधानांनी स्वातंत्र्यदिनाच्या आपल्या भाषणात घरांसाठी सौरऊर्जा सुनिश्चित करण्याबाबतही उल्लेख केला होता . त्या दृष्टीने ही योजना राबवण्यासंदर्भात तयारीचा पंतप्रधानांनी आढावा घेतला.